เมื่อวานได้แจ้งร้องเรียนเรื่องความไม่สะดวกในการสัญจรจากการก่อสร้างของไซต์ก่อสร้างภายในซอย (ตามตำแหน่งที่ปักหมุดไว้) ไซต์ก่อสร้างนี้สร้างความเดือดร้อนให้กับคนที่สัญจรไปมา ทั้งในเวลาเร่งด่วนและเวลาธรรมดา เข้าใจว่างานก่อสร้างไซต์อาจจะอยู่ภายใต้ความเร่งรัดในเรื่องของเวลา แต่อย่างไรก็ตาม การดำเนินงานดังกล่าว ควรอยู่ภายใต้การควบคุมของเจ้าหน้าที่ที่เกี่ยวข้อง

วันนี้เจ้าหน้าที่ตำรวจ สน.ท่าข้าม แจ้งรายงานผลการตรวจสอบดูแลพื้นที่ดังกล่าวมา โดยส่งรูปเก่ามาให้ดู ทำเสมือนว่าได้เข้ามาตรวจสอบพื้นที่และความความสบายใจแก่ประชาชนแล้ว โดยไม่ได้เข้าไม่ตรวจสอบจริง(?) อันนี้ไม่แน่ใจนะคะ แต่ถ้าเข้ามาตรวจสอบจริง ทำไมต้องใช้รูปรีไซเคิลของเมื่อหลายสัปดาห์ก่อน 

และถ้าหากว่า ไม่เคยมีคนในหมู่บ้านเคยแจ้งว่า เคยร้องเรียนเรื่องนี้ไปแล้ว และได้ให้คำชมเชยว่า สน.ท่าข้าม ทำงานรวดเร็ว คงจะเชื่อไปแล้วว่า ทำงานได้ดีจริง

ความจริงปรากฏว่า เจ้าหน้าที่ไม่ได้เข้ามาตรวจสอบจริง ดูจากรูปที่ส่งแจ้งไปเมื่อวาน ถ้าพิจารณาสักนิดก็จะรู้ว่า หน้างานมันเปลี่ยนแปลงไปมากมายจากหลายสัปดาห์ก่อนแล้ว

การรายงานเพื่อเร่งปิดงานแบบนี้ ส่วนตัวทำให้ฉุกคิดว่า นี่เป็นการหลอกลวงประชาชนหรือทำให้เข้าใจผิดใช่หรือไม่ จริงๆ ประชาชนเพียงต้องการการดูแลให้งานก่อสร้างดังกล่าวดำเนินงานอยู่ภายในขอบเขต (หลายครั้งที่สร้างความไม่สะดวกแก่ผู้ที่สัญจรไปมาในพื้นที่สาธารณะ) ไม่ได้อยากมีเพียงแค่ความสบายใจจากรูปถ่ายเดิมๆ ค่ะ อยากขอร้องเรียนในเรื่องนี้ด้วยค่ะ

ด้วยความเคารพค่ะ